
פרוטוקול מועצה מן המניין מס' 8/2026 
שהתקיימה ביום ד', 2.9.2026, כ' באלול תשפ"ו
נוכחים:
מר דוד אבן צור


-
ראש העיר
גב' יבגניה צ'רנומורדוב

-
חברת מועצה
גב' ילנה גיטמן


-
חברת מועצה

מר שלומי טל


-
חבר מועצה 

מר בני בן דוד


-
חבר מועצה

מר דוד אברקי


-
חבר מועצה

גב' אורה מנחם


-
חברת מועצה

מר אליהו שמעון אוחנה

-
חבר מועצה
עו"ד יוסי אוחנה


-
מנכ"ל העיריה

גב' פנינה דהן מסיקה

-
גזברית העירייה
עו"ד יעקב שבת


-
הלשכה המשפטית
עו"ד דקל קורש


-
יועמ"ש
עו"ד ליעוז קדוש


-
מבקר העירייה
גב' פנינה ביטון


-
עוזרת ראש העיר ומזכירת המועצה
על סדר היום:

1.
הצהרת אמונים מפיו של חבר העיר הנכנס, מר שלומי טל. מצ"ב נוסח ההצהרה.
2.
דיווח על פתיחת שנת הלימודים.
3.
הרמת כוסית לקראת ראש השנה הבא אלינו לטובה.
פרוטוקול

ד. אבן צור, רה"ע:
אני מתכבד לפתוח את ישיבת מועצת עיר מספר 8/2026.
1.
הצהרת אמונים מפיו של חבר העיר הנכנס, מר שלומי טל. מצ"ב נוסח ההצהרה.
ד. אבן צור, רה"ע:
סדר היום. סעיף ראשון הצהרת אמונים מפי חבר חבר מועצת העיר הנכנס מר שלומי טל. מצורף בזה נוסח ההצהרה. בבקשה.
ש. טל:
אני מתחייב לשמור אמונים למדינת ישראל ולמלא באמונה את שליחותי במועצה.
א. מנחם:
בשעה טובה.
ד. אבן צור, רה"ע:
שלומי טל. חבר המועצה שלומי טל מחליף את חבר המועצה אלון סיסו שמשרד הפנים החליט בעקבות מה שקורה להחליף אותו מזה וששלומי ייכנס. 

כידוע שלומי היה יושב ראש ועד הורים יישובי הרבה שנים פה בקריית ים, היה סגן ראש עיר, חבר מועצת עיר, מילא המון תפקידים כיושב ראש ועדות, בכל הוועדות כמעט כיהן. היה יושב ראש מתנ"ס בקריית ים ואנחנו מאמינים בעזרת השם שהתוספת שלך כאן היום במועצה תוסיף ותקדם את העיר להמשך פיתוחה של העיר קריית ים. אשריך ואנחנו מאחלים לך בהצלחה.
ש. טל:
תודה.
א. מנחם:
בהצלחה.
ד. אבן צור, רה"ע:
ובמקרה יושבת איתנו הנכדה שלו שנבחרה להיות יושבת ראש המחוז של כל בני הנוער במחוז חיפה והצפון, שהיא יושבת ראש ועד היום של כל המחוז,
א. מנחם:
מועצת תלמידים, לא ועד.
ד. אבן צור, רה"ע:
מועצת תלמידים של הנוער.
א. מנחם:
זה יותר מכובד.
ד. אבן צור, רה"ע:
זה באמת מכובד, מכבד את קריית ים, גאווה לקריית ים. ויושב איתנו נועם שהוא נבחר להיות יושב ראש מועצת תלמידים של קריית ים, שאני אבקש ממנו לשאת דברים. בבקשה.
נועם:
ערב טוב ראש העיר, חברי מועצת העיר ומכובדיי כולם. אני נועם אבניאל, יושב ראש מועצת הנוער העירונית מבית הספר רבין בכיתה י. אני רוצה להודות על ההזדמנות להיות כאן ולייצג את הנוער של היום. עבורנו שנה חדשה הזדמנות לעצור ולשאול איזה מערכת חינוך אנחנו רוצים שתהיה לנו ומה הוא חינוך איכותי עבורנו. 

אנחנו מאחלים לשנה חדשה מערכת חינוך מפתחת, אכפתית ובעיקר מערכת שתראה את התלמידים, לא רק כציונים אלא כפרטים שכל ילד דורש תשומת לב אחרת. אנחנו רוצים שתהיה לנו אפשרות להגיד שקשה לנו מבלי לפחד שישפטו אותנו. להעלות רעיון בלי שיבטלו אותנו מראש ולהרגיש שיש מי שבאמת מקשיב למה שיש לנו להגיד. אנחנו לא מבקשים לוותר על דרישות, על ההישגים או על המצוינות. להפך, אנחנו מאמינים שכאשר תלמידים מרגישים שרואים אותו, כשמקשיבים לו וכשאכפת ממנו הוא יצליח יותר. ולכן אנו מבקשים מכם כמנהיגי העיר קובעי ההחלטות, להמשיך לפתוח לנו את הדלת, לתת לנוער מקום אמיתי סביב השולחן כשמתקבלות ההחלטות שמשפיעות על החיים שלנו. 

כי בסופו של דבר העיר שבה אתם לוקחים את ההחלטות היום זו נחיה שאנחנו נחיה ונוביל מחר. רגע לפני שאסיים ארצה לשתף אתכם שאנחנו לומדים ערכים, פוליטיקה והחלטות מדיניות מכם. לכן רגע לפני שאתם לוקחים החלטות אל תשכחו שאתם המודל עבורנו עבור אזרחות טובה ומנהיגות אמיתית, ומאחורי כל החלטה אנחנו אלו שנתמודד לטוב ולרע עם השלכותיה. 

אסיים בציטוט של חברתי למזכירות ויו"ר מחוז חיפה ליהי, אנחנו לא צריכים ללמד את הנוער לחלום, אנחנו צריכים לתת לו את הכלים להגשים. תודה רבה.
2.
דיווח על פתיחת שנת הלימודים.
ד. אבן צור, רה"ע:
באמת תענוג. אני מבקש פה בישיבה להודיע שהייתה פתיחת שנת לימודים מצוינת, נהדרת. באמת. עשינו סיורים בכמה גני ילדים ובכמה בתי ספר כמה שיכולנו וראינו באמת בתי ספר מצוחצחים, מטופחים. המנהלות דיווחו ואני רוצה להודות באופן מיוחד קודם כל למנכ"ל שהוביל את כל העובדים, את כל מנהלי האגפים, את כל העובדי עירייה כדי להספיק בחודש וחצי לעשות את כל השיפוצים ואת כל הטיפולים כדי לפתוח מערכת לימודים בצורה הנאותה ביותר. 

זאת הזדמנות שגלית וכל הצוות, גלית לוי, מנהלת אגף החינוך שיושבת איתנו כאן, להודות לה, למירי פניאס, לשמרית.
א. מנחם:
לכל עובדות אגף החינוך.
ד. אבן צור, רה"ע:
כל עובדות אגף החינוך. אתם לא יודעים, עברנו חודשיים, תקופה שכל הורה כמעט ביקש להעביר את הילד מבית ספר לבית ספר, מגן לגן, והם טיפלו בצורה הטובה ביותר כדי שההורים יהיו מרוצים והילדים עוד יותר חשוב שיהיו מרוצים מהסביבה איפה שהם בחרו להיות, עם החברים שרצו להיות. 

ניסינו ש-99 אחוז מהמקרים יפתרו בצורה הכי טובה. ולא רק זה, המנהלת אגף חינוך ביחד עם העובדים איתה, בעלי המחלקות כתבו את כל מה שצריך לשפץ בכל גן, בכל בית ספר. ריכזו את כל העבודה, הביאו אותה למנכ"ל והמנכ"ל ביחד עם אגף התפעול, באמת עבודה מצוינת, נהדרת. תמיד אפשר למצוא את הסיכה הזאת, אם מחפשים בערימה של שחת, למצוא את הסיכה הזאת שהיא לא טובה. 

אבל 99 אחוז היה מצוין בכל המקרים. וגם מקרה שחיפשו, המנהלת כעסה עליהם כי זה היה מתואם עם העירייה שהיא תוציא שקיות וזה, ויש מי שיודע לנצל עם הטיק טוק ולעשות כאילו הכל לא בסדר. וברוך השם, הכל בסדר וקיבלנו ברכות בכל מקום. 
אז באמת גם מנהלת אגף הרווחה, זה לא קל גם לרווחה לטפל בכל המקרים שצריכים הסעות חברתיות כאלה ואחרות, שיקומיות, והיא שותפה באמת אמיתית לכל העשייה בתקופה הקשה הזו. ואני באתי, ביקשתי להזמין אתכם כדי להודות לכם בשם חברי מועצת עיר ובשם תושבי קריית ים. יישר כוחעל העבודה. וסעיף האחרון.
א. מנחם:
שים לב שזה נשים חזקות. שים לב.
ד. אבן צור, רה"ע:
כן, אני אוהב לעבוד עם נשים.
א. מנחם:
זה הכוח שמוביל.
3.
הרמת כוסית לקראת ראש השנה הבא אלינו לטובה.
ד. אבן צור, רה"ע:
אני מבקש שנרים כוסית. אז בבקשה למזוג יין.
א. מנחם:
מזוג כבר.
ד. אבן צור, רה"ע:
מזוג כבר?
א. מנחם:
כן.
ד. אבן צור, רה"ע:
נרים כוסית לחיים ונאחל לכל חבר מועצה, מי שנמצא ומי שלא נמצא כאן, שיהיה נחת, בריאות, שפע לכולם בעזרת השם. נחת מהילדים, מהנכדים מי שיש לו. שיהיה לנו שנה הכי מוצלחת והכי פורייה לטובת התושבים ולטובת עם ישראל.
א. מנחם:
אמן.
ד. אבן צור, רה"ע:
לחיים, לחיים, לחיים.
פ. דהן:
לתשפ"ז מצוין.
ד. אבן צור, רה"ע:
שנה מצוינת.
א. מנחם:
ומשעממת שתהיה.
דובר/ת 5:
לא, לא, לא, לא. משעממת לא.
א. מנחם:
לא, לא, בלי אקשן.

אבל שהאקשן יהיה אחר.
ד. אבן צור, רה"ע:
הישיבה הסתיימה. אתם יכולים להתכבד חבר'ה.
- סוף הישיבה -
_______________





 _____________
פנינה  ביטון






     דוד אבן צור
עוזרת ראש העיר





                   ראש העיר
ומזכירת המועצה

